**RATAVERKON VERKKOSELOSTUS**



**Asiakirjan versiohallinta**

|  |  |  |
| --- | --- | --- |
| **Versio** | **Pvm** | **Sisältö/muutos** |
| 1.0 | 20.1.2017 | Kvarken ports Vaasan sataman rataverkon verkkoselostus 2018 |
| 2.0 | 19.12.2017 | Kvarken ports Vaasan sataman rataverkon verkkoselostus 2019 |

Sisällysluettelo

[1. YLEISTÄ 3](#_Toc472430043)

[Johdanto 3](#_Toc472430044)

[Voimassaoloaika 3](#_Toc472430045)

[Yhteystiedot 4](#_Toc472430046)

[2. KVARKEN PORTSIN RATAVERKKO 4](#_Toc472430047)

[3. RATAVERKON KÄYTTÖÄ KOSKEVAT EDELLYTYKSET 4](#_Toc472430048)

[4. RATAVERKOLLA TARJOTTAVAT PALVELUT 5](#_Toc472430049)

[Tavaraliikenneterminaalit 5](#_Toc472430050)

[5. HINNOITTELUPERIAATTEET JA HINNAT 5](#_Toc472430051)

[6. KAPASITEETIN KÄYTTÖOIKEUDEN MYÖNTÄMISPERIAATTEET JA –PERUSTEET 6](#_Toc472430052)

[7. RIITOJEN RATKAISU JA MUUTOKSENHAKUMENETTELY 6](#_Toc472430053)

**Liite 1 Raiteistokaavio**

# YLEISTÄ

## Johdanto

Vaasan satama sijaitsee Vaasan kaupungissa Vaskiluodon saaren länsiosassa. Sataman alueella on öljysatama, tavarasatama, matkustajasatama sekä hiilisatama. Nämä sataman eri osat ovat jaettu eri alueille ja aidattu ISPS säännöstön vaatimalla tavalla.

Vaasan sataman toiminta sisältää seuraavat palvelut: aluspalvelu, nosturipalvelut, ahtaustoiminnan infrastruktuurin ylläpitäminen ja toimintaympäristön luominen näille palveluille.

Aluspalveluihin kuuluvat kiinnitys- ja irrotuspalvelut, veden ja maasähkön myynti sekä jätepalvelut.

Nosturipalveluja tuotetaan kahdella viiden tonnin kiskonosturilla ja yhdellä 100 tonnin mobiilinosturilla.

Infrastruktuurin ylläpitäminen käsittää seuraavat toiminnat: maa-alueiden vuokraustoiminta, kentän sekä varasto- ja toimistotilojen vuokraus ja hallinnointi, raiteiden omistus, hallinnointi ja kunnossapito.

Rautateiden avulla tarjotaan hyvät rautatieyhteydet asiakkaille. Kvarken Portsin hallinnoimia raiteita on Vaasan satama-alueella yhteensä kolme, joista kaksi kulkee rinnakkain ja kolmas yksinään. Raiteiden yhteispituus on noin kilometri. Raiteita pitkin kulkiessa on portit satama-alueen rajoilla.

Vaasan satamalla on Liikenteen turvallisuusviraston myöntämä turvallisuuslupa. Lupa on voimassa 11.10.2022 asti.

Tämä verkkoselostus on laadittu Euroopan parlamentin ja neuvoston direktiivin 2012/34/EU mukaisesti. Verkkoselostus julkaistaan Liikenneviraston verkkosivulla [www.liikennevirasto.fi](http://www.liikennevirasto.fi/) ja Kvarken portsin verkkosivuilla <http://www.kvarkenports.com>.

## Voimassaoloaika

Tämä verkkoselostus on voimassa aikataulukauden 9.12.2018–14.12.2019. Muutoksista pidetään kirjaa tämän dokumentin etusivulla.

## Yhteystiedot

Kvarken Ports Ltd   
Laivanvarustajankatu 6  
65170 VAASA

**Liikennepäällikkö:**Kristian Mäki‐Jussila, p. 040 047 9163, kristian.maki‐jussila@kvarkenports.com

**Myynti- ja markkinointipäällikkö:**  
Markus Rönnblom, 044 0987 415, markus.ronnblom@kvarkenports.com

**Satamavalvoja:**p. 040 567 2975, vaasaport@kvarkenports.com

# KVARKEN PORTSIN RATAVERKKO

Vaasan sataman raiteisto on esitetty liitteenä olevassa raiteistokaaviossa. Vaasan sataman raiteisto alkaa Liikenneviraston raiteelta tultaessa Vaskiluodon rautatieliikennepaikalla raiteella 461 toisessa kiskon jatkoksessa satama-alueen portilta Vaskiluodon ratapihan suuntaan. Kohdassa, jossa Liikenneviraston raide liittyy Vaasan sataman raiteeseen, on avattava portti, joka on normaalisti suljettu. Vaasan kaupungin raiteelta tultaessa Vaasan sataman raiteisto alkaa Vaskiluodon liikennepaikalla raiteelta 502 ensimmäisessä kiskonjatkossa vaihteen V520 kohdalla. Kohdassa, jossa Vaasan kaupungin raide liittyy Vaasan sataman raiteeseen, on avattava portti, joka on normaalisti suljettu.

Liikennöinti Kvarken portsin Vaasan sataman rataverkolla on aina vaihtotyötä. Raiteiden yhteispituus on 1049 metriä.

Radan merkit ja merkinnät sekä opasteet ovat Liikenneviraston ohjeistusten mukaisia ja Liikenneviraston ohjeiden mukaisesti merkitään ratatyöstä aiheutuvat keskeytykset liikennöinnille (RATO 17). Rataverkkoa ei ole sähköistetty.

Kvarken portsin raiteiston liikkuvan kaluston suurin sallittu akselipaino on 22,5 tonnia ja suurin sallittu nopeus on 20 km/h.

# RATAVERKON KÄYTTÖÄ KOSKEVAT EDELLYTYKSET

Rataverkolle pääsyn edellytykset kuvataan rautatielaissa (304/2011) ja Valtioneuvoston

asetuksessa rautatieliikenteen aikataulukaudesta ja ratakapasiteetin jakamisesta (1490/2015).

Rataverkon käyttöä koskevat yleiset edellytykset:

1. Rautatieyrityksellä tai rautatieyritysten kansainvälisellä yhteenliittymällä tulee olla rautatielain mukainen liikenne- ja viestintäministeriön myöntämä tai vastaava Euroopan talousalueella myönnetty rautatieyrityksen toimilupa.
2. Rautatieliikenteen harjoittajalla on oltava rautatielain mukainen Liikenteen turvallisuusviraston myöntämä tai hyväksymä turvallisuustodistus, joka kattaa kaikki ne rautatiereitit, joilla liikennettä aiotaan harjoittaa.
3. Rautatieliikenteen harjoittajalle on myönnetty ratakapasiteettia aiottua liikennettä varten.
4. Rautatieliikenteen harjoittaja on tehnyt Kvarken Portsin (Vaasan sataman) kanssa sopimuksen rataverkon käytöstä.
5. Rautatielain ja sen nojalla säädetyt tai määrätyt rautatieliikenteen harjoittamisen edellytykset täyttyvät muutoin.
6. Rataverkolla liikuttavalla kalustolla on käyttöönottolupa ja se on merkitty Liikenteen turvallisuusviraston kalustorekisteriin.

Tietoa LVM:n myöntämästä toimiluvasta ja Liikenteen turvallisuusviraston myöntämästä turvallisuustodistuksesta on sähköisesti saatavilla:   
<http://www.rautatiemarkkinoille.fi/luvat-ja-todistukset.>

Lisäksi Kvarken portsin raiteilla on noudatettava Kvarken portsin rataverkon liikennöinnin ja ratatyön turvallisuusohjetta ja ratatyön turvallisuusohjetta, joka toimitetaan rataverkon käytöstä sopimuksen tehneille rautatieliikenteen harjoittajille.

# RATAVERKOLLA TARJOTTAVAT PALVELUT

Satamassa palveluita tarjoavat seuraavat operaattorit:

* Huolintapalvelut
  + Backman-Trummer Oy: <http://www.backman-trummer.fi/>
  + DSV Air & Sea Oy, Projects: <http://www.fi.dsv.com/>
* Ahtauspalvelut
  + Blomberg Stevedoring Oy: <http://www.blomberg.fi>

Operaattorit vastaavat omasta palveluhinnoittelustaan. Lisätietoja hinnoittelusta saatavissa suoraan operaattoreilta.

# HINNOITTELUPERIAATTEET JA HINNAT

Rataverkon käytöstä ei aikataulukaudella veloiteta rautatieyritykseltä rautatielain tarkoittamaa ratamaksua tai lisämaksuja.

Muista satamaan liittyvistä maksuista on tietoa saatavilla Kvarken portsin palveluhinnastosta, joka on saatavilla internetsivuilta: <http://www.kvarkenports.com>

# KAPASITEETIN KÄYTTÖOIKEUDEN MYÖNTÄMISPERIAATTEET JA –PERUSTEET

Rautatieliikenteen harjoittajan on tehtävä sopimus rataverkon käytöstä Kvarken portsin kanssa. Yhteyshenkilönä toimii Kristian Mäki-Jussila.

Ratakapasiteetin haussa on lähetettävä toivottu kuukausisuunnitelma (hakemus) Kristian Mäki-Juuselalle, Markus Rönnblomille ja satamavalvojalle.

Jos ratakapasiteettia koskevissa kuukausisuunnitelmissa on päällekkäisyyksiä, pyrkii Kvarken ports sovittamaan hakemukset yhteen mahdollisimman hyvin. Kvarken portsilla on oikeus ehdottaa vaihtoehtoista ratakapasiteettia. Mahdolliset ristiriidat hoidetaan hakijoiden kanssa neuvottelemalla. Neuvottelut perustuvat siihen, että rataverkon haltija antaa kapasiteetin hakijoille seuraavat tiedot kohtuullisessa ajassa, maksutta ja kirjallisessa muodossa:

1) hakijoiden samalla ajankohdalla hakema ratakapasiteetti;

2) hakijoille ko. ajankohdalla alustavasti osoitettu ratakapasiteetti;

3) hakijalle ehdotettu vaihtoehtoinen ratakapasiteetti;

4) tiedot kapasiteetin myöntämisessä käytettävistä perusteista.

Sovittelussa otetaan huomioon ratakapasiteetin jakaminen tasapuolisin ja syrjimättömin perustein.

Kiireellistä ratakapasiteettiä voi hakea vapaan ratakapasiteetin osalta Kristian Mäki-Jussilalta.

Rataverkon ratatyöt voivat rajoittaa rataverkon käyttöä.

# RIITOJEN RATKAISU JA MUUTOKSENHAKUMENETTELY

Rataverkolle pääsyyn ja ratakapasiteetin jakoon liittyvät erimielisyydet ratkaistaan ensisijaisesti neuvottelemalla. Rataverkon haltijalla on oikeus ratkaista asia tasapuolisuuden ja syrjimättömyyden edellytysten täyttyessä. Mikäli asianomainen on tyytymätön rataverkonhaltijan päätökseen, voi oikaisua hakea rautateiden sääntelyelimeltä rautatielain (304/2011) 72§ ja 73§ perusteella. Rautatiealan sääntelyelin toimii Suomessa Liikenteen turvallisuusvirastossa (Trafi). Lisää tietoa sääntelyelimestä löytyy sääntelyelimen verkkosivuilta ([www.saantelyelin.fi](http://www.saantelyelin.fi)). Oikaisuvaatimusten käsittelystä säädetään rautatielain lisäksi hallintolaissa 434/2003.

Vastuu raideliikennevahingoista määräytyy siten kuin raideliikennevastuulaissa (113/1999) on säädetty.